# دلتا

|  |  |  |  |
| --- | --- | --- | --- |
|

|  |  |  |
| --- | --- | --- |
|  | دلتا |  |

 |
|  |
|

---

 |
|  |
| تعديل
 |

|  |
| --- |
| نهر|قناه (معبر ميه) |
| تصانيف | شوف كمان |
| تصنيف:انهار | تصنيف:قنوات | دلتا |

**دلتا النهر** هى عباره عن شكل أرضى مثلث الشكل بيتكون عند مصب النهر أو نهايته وبيتكون من ترسيب الرواسب اللى النهر بيشيلها لما المياه تسيب مجراها وتدخل على مياه أهدى أو راكده. والدلتا بتتكون لما النهر يوصل لمصبه ويرمى المواد العالقه اللى شايلها بسبب اختلاف سرعة وطبيعة التيار فى المنطقة دى، فالرواسب تتراكم مع الزمن. وده بيحصل لما النهر يدخل على المحيط أو البحر أو الخزان، أو نادرا نهر تانى ميقدرش ينقل الرواسب دى. حجم وشكل الدلتا بيتحكم فيه التوازن بين العمليات اللى بتجيب الرواسب من حوض النهر، والعمليات اللى بتعيد توزيع الرواسب أو تحتجزها أو تطلعها تانى. وكمان حجم ومكان حوض الاستقبال ليهم دور مهم فى تطور الدلتا. ودلتات الأنهار مهمه جدا للحضاره البشريه، لأنها مراكز زراعيه كبيره ومناطق سكنيه، وكمان ممكن توفر حمايه للسواحل وتأثر على مياه الشرب. وليها أهمية بيئيه كبيره بسبب تنوع الكائنات الحيه فيها حسب طبيعة المكان.

واتسمت دلتا نسبه للحرف فى الأبجديه اليونانيه Δ اللى اسمه دلتا وشكله مثلث لأن الرواسب اللى النهر بيرميها عند المصب بتاخد نفس الشكل، يعنى مثلث رأسه عند نهاية النهر وقاعدته ممتدة جوا المياه.

وعشان النهر يكون دلتا على ساحل بحر أو محيط، لازم يكون غزير المياه وغنى بالرواسب والمنطقه ميكونش فيها أمواج قويه تشيل الرواسب وميكونش فيه تيارات قويه ترمى الرواسب فى الأعماق وميكونش الشاطئ عميق.

بعض الدلتات بتتقدم جوا البحر سنه ورا سنه، فمثلا دلتا نهر المسيسبى بتتقدم حوالى 80 متر كل سنه ودلتا نهر البو فى ايطاليا بتتقدم في البحر الأدرياتيكى ودلتا نهر الرون فى فرنسا بتتقدم حوالى 11 متر سنويا ودلتا النيل فى مصر بتتقدم حوالي 4 متر فى البحر المتوسط ودلتا الدانوب بتتقدم بنفس المعدل تقريبا فى البحر الأسود. بعض الدلتات بتكون أراضي خصبة جدا، زى دلتا النيل اللى طولها حوالى 160 كم وعرضها حوالى 200 كم، وكمان دلتا المسيسبى اللى طولها حوالى 320 كم ومساحتها 36600 كم².

## التكوين

الدلتات بتتكون لما نهر شايل رواسب يوصل لجسم مائى زى بحر أو محيط خزان. وبتتكون لما نهر تانى ميقدرش يشيل الرواسب بسرعه كفايه. وبتتكون لما منطقه داخليه تنتشر فيها المياه والرواسب. وكمان لازم المد والجزر ميكونوش أقوياء جدا، عشان الرواسب متتغسلش بسرعه. والنهر لازم يكون شايل كميه كفايه من الرواسب عشان يبنى الدلتا مع الوقت.

لما سرعة النهر تقل، الرواسب تقع وتتراكم. ومع دخول المياه لمنطقه واسعه، سرعة التيار بتقل أكتر، وبالتالى قدرة النهر على نقل الرواسب بتضعف، فالرواسب بتترسب وبتبنى الدلتا.

ومع الوقت، القناة الرئيسية للنهر بتبنى لسان دلتاوى بيمتد ناحية البحر. وكل ما اللسان يمتد، انحدار النهر يقل لأن مجراه بقى أطول بنفس فرق الارتفاع تقريبا.

ولما الانحدار يقل، النهر يبقى غير مستقر والجاذبيه بتخليه يدور على طريق أقصر للبحر والرواسب تتراكم جوا القناه فترفع قاعها وده بيسهل إن النهر يكسر ضفافه وقت الفيضان ويكون مجرى جديد. ولما ده يحصل، الدلتا بتكون شبكه من القنوات المتفرعه.

## أنواع الدلتاوات

الدلتات غالبا بتتصنف حسب العامل المسيطر على الترسيب والعوامل دى زى النهر والأمواج والمد والجزر.

### الدلتا المتحكم بيها عن طريق الامواج

فى النوع ده من الدلتاوات، الأمواج هى اللى بتحدد شكل الدلتا. الرواسب اللى النهر بيجيبها بتتحرك على طول الساحل بسبب الأمواج. ولو الأمواج قويه، شكل الدلتا يبقى أنعم وأملس، وممكن الأمواج تشيل الرواسب بعيد وتخلى الدلتا تتآكل.

### الدلتا المتحكم بيها عن طريق المد والجزر

فى النوع ده من الدلتاوات، المد والجزر بيأثروا بقوه على شكل الدلتا. وغالبا بيبقى فيها قنوات كتير متفرعه بشكل شبه الشجره. القنوات القديمه بتتملى وتتساب، وتتكون قنوات جديده أثناء الفيضانات أو العواصف.

### دلتا جيلبرت

ودى نوع خاص من الدلتاوات وفيها الدلتا بتتكون من رواسب خشنة زى الحصى والرمل مش طين ناعم زى دلتا المسيسبى. بتحصل غالبا لما نهر جبلى يصب فى بحيرة مياه عذبه.

### الدلتات الداخليه

الدلتاوات الداخليه بتحصل جوا اليابسه بدل البحر. أحيانا النهر بيتفرع لقنوات كتير داخل وادى واسع أو منطقه صحراويه، والمياه بتتبخر قبل ما توصل للبحر وأشهر مثال عليها دلتا أوكافانجو فى بوتسوانا.

## البنية الرسوبية

الدلتا ليها 3 طبقات رئيسيه وهى طبقات القاع والطبقات الأماميه والطبقات العلويه.

طبقات القاع بتتكون من الحبيبات الخفيفه اللى بتترسب بعيد عن مقدمة الدلتا أما الطبقات الأماميه فتتكون من رواسب أكبر فى الحجم بتتراكم على منحدر الدلتا والطبقات العلويه بتتكون فوق الدلتا من رواسب دقيقه، ودى اللى بتكون السهول الفيضيه.

## أمثلة على الدلتاوات

* دلتا الغانج وبراهمابوترا: أكبر دلتا فى العالم

* دلتا سانت كلير: أكبر دلتا بتصب فى مياه عذبه

* دلتا النيل

* دلتا المسيسبى

* دلتا النيجر

* دلتا الميكونج

* دلتا نهر السند

* دلتا الفولجا

* دلتا اليانغتسى

## التهديدات البيئية للدلتاوات

الأنشطه البشريه زى بناء السدود والخزانات ممكن تغير الدلتا بالكامل. السدود بتحجز الرواسب، وده بيسبب تآكل الدلتا. وكمان استخدام المياه فى المنبع بيقلل وصول المياه العذبه للبحر، فيزود الملوحه.

دلتا النيل ودلتا نهر كولورادو من أوضح الأمثله على الأضرار البيئيه بسبب السدود وتحويل مجارى المياه.

## الدلتاوات والاقتصاد

الدلتات القديمه مهمه اقتصاديا لأنها غنية بالرمل والحصى، والمواد دى بتستخدم فى الخرسانه والطرق والمبانى والأرصفه وكمان الدلتات غالبا بيكون فيها مناطق صناعيه وأراضي زراعيه ومناطق سكنيه وتجاريه

## دلتاوات على المريخ

العلماء لقوا أمثله كتير لدلتات على كوكب المريخ، وده دليل قوى إن كان فيه مياه بكميات كبيره زمان على المريخ.

* دلتا فى إسمنيوس لاكوس فى المريخ
* دلتا فى لوناى بالوس كوادرانجل فى المريخ
* دلتا فى مارغريتيفر فى المريخ

## لينكات برانيه

* دلتا – صور وتسجيلات صوتيه و مرئيه على ويكيميديا كومونز
* دلتا على موقع كيورا - Quora
* دلتا معرف مخطط فريبيس للمعارف الحره
* دلتا معرف جران منشورات الموسوعه الكتالانيه
* دلتا معرف المكتبه الوطنيه الفرنسيه (BnF)
* دلتا معرف مايكروسوفت اكاديمك
* دلتا معرف مكتبه الكونجرس (LCAuth)
* دلتا معرف ملف استنادى متكامل

## مصادر

 **دلتا** فى المشاريع الشقيقه

---

* صور و ملفات صوتيه من كومنز

لم يتم العثور على روابط لمواقع التواصل الاجتماعي.